open-index/open-wikipedia-markdown huggingface dataset:
Μισέλ Εζέν Σεβρέλ

Ο **Μισέλ Εζέν Σεβρέλ**  (31 Αυγούστου 1786 –  9 Απριλίου 1889)  ήταν Γάλλος χημικός.  

Σπούδασε χημεία κοντά στον διάσημο χημικό Λουί Βωκλέν και το 1830 έγινε καθηγητής της χημείας στο Πανεπιστήμιο του Παρισιού. Έκανε μελέτες γύρω από τις χρωστικές ουσίες, αλλά έγινε κυρίως γνωστός για τις έρευνές του γύρω από τα ζωικά λίπη, που αποτέλεσαν τη βάση για τις θεωρίες που διατυπώθηκαν αργότερα για τη σύσταση των λιπών. 

Ανακάλυψε και ξεχώρισε τα κύρια συστατικά των λιπών (πρωτοπόρος στην παρασκευή μαργαρίνης) και μελέτησε το φαινόμενο της σαπωνοποίησης. Επίσης, υπήρξε πρωτοπόρος στη μελέτη της γεροντολογίας. Ο ίδιος έζησε πάνω από έναν αιώνα και πέθανε σε ηλικία 102 ετών.

Συνδέεται επίσης με την λεγόμενη *παραίσθηση του Σεβρέλ*, που αναφέρεται στις φωτεινές πλευρές που φαίνεται να υπάρχουν ανάμεσα σε γειτονικές λωρίδες από πανομοιότυπα χρώματα , με διαφορετική ένταση.

## Παραπομπές


## Βιβλιογραφία
* 
* 
*  - translated into English by Charles Martel as *The principles of harmony and contrast of colours* (1854)
*  (English translation)
* 	
* 
* 

Κατηγορία:Γάλλοι χημικοί
Κατηγορία:Γεροντολογία
Κατηγορία:Αιωνόβιοι
Κατηγορία:Χημικοί του 19ου αιώνα
Μπέρτι Αχέρν

Ο **Μπέρτι Αχέρν** (*Patrick Bartholomew "Bertie" Ahern*, γενν. 12 Σεπτεμβρίου 1951) είναι Ιρλανδός πολιτικός, που διετέλεσε πρωθυπουργός της χώρας του από τις 26 Ιουνίου του 1997 έως τις 7 Μαΐου του 2008. 

## Βιογραφία
### Πρώτα χρόνια
Γεννήθηκε στο Δουβλίνο στις 12 Σεπτεμβρίου 1951. Εκλέγεται βουλευτής από το 1977 και το 1994 έγινε ο έκτος ηγέτης του Φίανα Φαλ. Νωρίτερα ήταν υπουργός Εργασίας (1987-1991) και υπουργός Οικονομικών (1991-1994). Λογιστής το επάγγελμα, όρισε αντιπρόεδρο της κυβέρνησης τη Μαίρη Χάρνεϊ από το PD.

### Προσωπική ζωή
Παντρεύτηκε το 1975 τη Μίριαμ Κέλι. Έγινε δήμαρχος του Δουβλίνου το 1986. Ο γάμος τους τελείωσε το 1992. Απέκτησαν 2 κόρες. Η κόρη του, Τζορτζίνα, παντρεύτηκε τον τραγουδιστή του συγκροτήματος Westlife, Νίκι Μπερν (Nicky Byrne).

### Επιτεύγματα και επανεκλογή
Πιστός Ρωμαιοκαθολικός, ο Αχέρν έγινε ο νεότερος πρωθυπουργός της Ιρλανδίας στις 26 Ιουνίου 1997, σε ηλικία 45 ετών. Σημείωσε μεγάλη πρόοδο στο θέμα της Βορείου Ιρλανδίας και συνυπέγραψε την ιστορική συμφωνία του 1998 (συμφωνία Μεγάλης Παρασκευής). Πέτυχε επίσης την επέκταση της ιρλανδικής οικονομίας στα πρώτα πέντε χρόνια διακυβέρνησης. Έπειτα από τις γενικές εκλογές του 2002, παρέμεινε στην εξουσία. Η κυβέρνηση Αχέρν εξελέγη ξανά με τεράστια πλειοψηφία. Το 2004 ήταν με επιτυχία πρόεδρος για ένα εξάμηνο της ΕΕ.

Έπειτα από τις εκλογές του Μαΐου του 2007, ο Αχέρν εξασφάλισε και τρίτη συνεχή θητεία στην πρωθυπουργία, που αποτελεί επίτευγμα για Ιρλανδό πρωθυπουργό. Η επανεκλογή του επισημοποιήθηκε στις 14 Ιουνίου του 2007.

### Εμπλοκή σε σκάνδαλο και παραίτηση
Ο Αχέρν ενεπλάκη σε σκάνδαλο που αφορά πληρωμές που έγιναν σε αυτόν κατά τα μέσα της δεκαετίας του ' 90. Συνεπεία αυτού, ανακοίνωσε την πρόθεσή του να παραιτηθεί, σε συνέντευξή στου στα ΜΜΕ, στις 2 Απριλίου του 2008]. Η παραίτησή του από την πρωθυπουργία και επίσης από την ηγεσία του κόμματος Φίανα Φαλ έγινε επίσημα στις 6 Μαΐου του 2008. Τον διαδέχθηκε στην πρωθυπουργία ο Μπράιαν Κόουεν.

### Απόσυρση από τη πολιτική
Τον Οκτώβριο του 2018, ο Αχέρν διορίστηκε ως επικεφαλής της Επιτροπής Δημοψηφίσματος του Μπουγκαινβίλ, η οποία είναι υπεύθυνη για τη προετοιμασία του δημοψηφίσματος ανεξαρτησίας του 2019.

## Παραπομπές


## Εξωτερικοί σύνδεσμοι

Αχερν
Μαρίνος Πρεβένιος

Ο **Μαρίνος Πρεβένιος** (γενν. 16 Ιανουαρίου 1987) είναι Έλληνας πρωταθλητής της ξιφασκίας, 3ος παγκόσμιος πρωταθλητής εφήβων (2004). Ξεκίνησε την ξιφασκία από την ηλικία των 12 ετών και ανήκει στην Αθηναϊκή Λέσχη. Ακολούθησε σπουδές Ηλεκτρολόγου-Μηχανικού στο Πολυτεχνείο.

Το 2005 κατέκτησε το χρυσό μετάλλιο στο Μεσογειακό Κύπελλο στο Κάιρο.. Τον Ιανουάριο του 2007 αναδείχθηκε 6ος στο Παγκόσμιο Κύπελλο Νέων στη Γερμανία και 3ος στο Παγκόσμιο Κύπελλο στην Ισπανία.  Το 2007 κατέκτησε τον τίτλο στο πανελλήνιο πρωτάθλημα νέων στη σπάθη για 3η συνεχή χρονιά.

## Παραπομπές
http://www.kathimerini.gr/205565/article/epikairothta/a8lhtismos/me-ta-matia-sto-pekino-h-ellhnikh-3ifaskia

Πρεβενιος
Καίτη Ντιριντάουα

Η **Καίτη Ντιριντάουα** (καλλιτεχνικό ψευδώνυμο της **Αικατερίνης Οικονόμου**, Θεσσαλονίκη, 1921 - Αθήνα, 9 Φεβρουαρίου 1996) ήταν Ελληνίδα ηθοποιός του μουσικού θεάτρου και τραγουδίστρια, σύζυγος του Κώστα Χατζηχρήστου, με τον οποίο είχε αποκτήσει μία κόρη. Ανέπτυξε αντιστασιακή δράση, εξαιτίας της οποίας υπέστη διώξεις και εξορίες.

## Βιογραφία
Γεννήθηκε στη Θεσσαλονίκη. Έκανε σπουδές χορού στις σχολές Μοριάνωφ και Ζουρούδη. Εργάστηκε, αρχικά, στην περίφημη "Μάντρα" του Αττίκ και στη συνέχεια στο Θίασο του Μακέδου, έως τα πρώτα χρόνια της Κατοχής. Το Ντιριντάουα ήταν καλλιτεχνικό ψευδώνυμο που θυμίζει την ομώνυμη πόλη της Αιθιοπίας. 

Υπήρξε αγωνίστρια στο ΕΑΜ. Καταδικάστηκε από τους Γερμανούς σε φυλάκιση 3 ετών. 

Μετά την Κατοχή, για τις πολιτικές της θέσεις, εξορίστηκε μαζί με άλλους αντιστασιακούς στη Μακρόνησο, μετά στη Χίο και έπειτα στο Τρίκερι.

Έπαιζε στο θέατρο έως το 1966. Απεβίωσε στις 9 Φεβρουαρίου του 1996 από ανακοπή. 

## Φιλμογραφία

## Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Εξωτερικοί σύνδεσμοι
• 

Κατηγορία:Έλληνες κομμουνιστές
Κατηγορία:Μέλη του ΕΑΜ
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί μουσικού θεάτρου
Ρόκα (φυτό)

Η **ρόκα** είναι μονοετές, ποώδες φυτό, η οποία ανήκει στο γένος *[[Έρουκα]]* (*Eruca*) της οικογένειας των Κραμβοειδών (συν. Σταυρανθών).
## Χαρακτηριστικά
Βρίσκεται στις περιοχές της Μεσογείου αυτοφυής (άγρια ρόκα) ή καλλιεργείται, ενώ έχει εγκλιματιστεί και στη βόρεια Αμερική. Η καταγωγή της είναι από τη νοτιοανατολική Ασία. Επίσης ευδοκιμεί σε υγρό έδαφος

Η ρόκα είναι χειμωνιάτικο φυτό ενώ ανθίζει από το Μάρτιο έως τον Ιούνιο. Το ύψος του φυτού φτάνει τα 80 χιλιοστά με βλαστούς που διακλαδίζονται. Τα άνθη της, που έχουν διάμετρο 2-4 εκατοστά, είναι λευκά με πορφυρές φλέβες ή κιτρινωπά διατεταγμένα και σχηματίζουν ταξιανθίες. Τα φύλλα της είναι πτερωτά και ο καρπός είναι μικρός και κωνικός, ραμφοειδής και φέρει σπόρια ωοειδή,κίτρινου χρώματος.

## Κατανάλωση
Ο βλαστός και τα φύλλα της ρόκας τρώγονται σε διάφορες σαλάτες, ενώ σε ορισμένες περιοχές μαγειρεύεται μαζί με κρέας (παραδοσιακό Σλοβένικο πιάτο). Η γεύση της είναι πιπεράτη, αρωματική και ελαφρώς πικρή. 

Ένα είδος σαλάτας με ρόκα, παρμεζάνα, λιαστές ντομάτες και μπαλσάμικο ξίδι είναι πολύ δημοφιλές στις Ιταλία, Ισπανία και στην Ελλάδα. Τα τελευταία χρόνια η ζήτηση έχει αυξηθεί και υπάρχουν καλλιέργειες σε πολλές περιοχές. Η άγρια ρόκα έχει πιο πιπεράτη γεύση και πιο έντονο άρωμα από τη καλλιεργούμενη. 

Από τα σπόρια του φυτού λαμβάνεται ένα ελαφρώς καυστικό έλαιο που χρησιμοποιείται στη φαρμακευτική.

## Εξωτερικοί σύνδεσμοι
* 
* 

Κατηγορία:Σταυρανθή
Κατηγορία:Κραμβοειδή
Κατηγορία:Χλωρίδα της Ασίας
Κατηγορία:Φαρμακευτικά φυτά
Πόλυ Πάνου

**Πόλυ Πάνου** (Αθήνα, 28 Οκτωβρίου 1940 - 27 Σεπτεμβρίου 2013) ήταν το 
καλλιτεχνικό ψευδώνυμο της Πολυτίμης Κολιοπάνου,
Ελληνίδας λαϊκής ερμηνεύτριας, η οποία διακρίθηκε ιδίως στο ρεμπέτικο τραγούδι.

## Βιογραφία
Γεννήθηκε στην Αθήνα, όμως μεγάλωσε στην Πάτρα. 

Μπήκε στη δισκογραφία με το "Πήρα τη στράτα την κακιά" (1952) του Μπιθικώτση. Συνέχισε με το "Να πας να πεις της μάνας μου" των Ζαμπέτα και Τσάντα (1956) και "Πάρε το δαχτυλίδι μου" (1958, του Γιώργου Μητσάκη), "Τ' αδέλφια δε χωρίζουνε" (1959, του Καλδάρα), "Άλλα μου λεν τα μάτια σου" (1959, με στίχους του Κώστα Μάνεση), "Τα λιμάνια" (1960, του Βασίλη Τσιτσάνη), "Ένα σφάλμα έκανα" (1960), "Εσένα δε σου άξιζε αγάπη" (1962, με στίχους και μουσική του Γιάννη Καραμπεσίνη), "Ο κόσμος όλος με κατακρίνει" (1962, του Καλδάρα) και άλλα.  

Ίδρυσε, αρχικά μαζί με τον Πάνο Γαβαλά, τη δισκογραφική εταιρεία «Βεντέτα». Σημειώνεται ότι η Πόλυ Πάνου ήταν η πρώτη που τραγούδησε "Τα παιδιά του Πειραιά" (1960) του Μάνου Χατζιδάκι, που έγινε αργότερα διεθνής επιτυχία από την Μελίνα Μερκούρη στην ταινία Ποτέ την Κυριακή.

Απεβίωσε στις 27 Σεπτεμβρίου 2013 στην Αθήνα από καρκίνο.

## Δισκογραφία

## Παραπομπές


## Εξωτερικοί σύνδεσμοι
*Kithara Portal - Σύντομο βιογραφικό 

Πανου Πολυ
Κατηγορία:Ελληνίδες τραγουδίστριες
Άγε...δη

Το πρόσταγμα **Άγε…δη** ήταν ένα παλαιότερο, αυτό  καθ΄ αυτό,  ναυτικό κέλευσμα που δίνονταν αμέσως μετά το παράγγελμα της προσοχής στις περιπτώσεις εκείνες που ακολουθούσε εκτέλεση δυο ταυτόχρονων ενεργειών.

Συνηθίζονταν κυρίως κατά την έπαρση και υποστολή της σημαίας στα ιστιοφόρα πολεμικά πλοία που εκτελούνταν ταυτόχρονα και η σταύρωση των κεραιών των ιστίων τους (χειρισμός το πρώτο, κίνηση το δεύτερο). Οπότε και δίδονταν η εντολή «Προς έπαρση σημαίας και σταύρωση φωσώνων» - «προσοχή» - «Άγε ..δη»., ή επίσης κατά τη δύση του Ηλίου «Προς υποστολή σημαίας και καθαίρεση φωσώνων» - «Προσοχή» - «Άγε..δη».

Σήμερα που δεν υφίστανται ιστιοφόρα το παράγγελμα αυτό έχει αντικατασταθεί με τα κελεύσματα «Προς έπαρση σημαίας» - «προσοχή» - «Αίρε», όπου μετά το πέρας δίνεται η εντολή «εξακολουθήσατε», ή κατά τη δύση του Ηλίου «Προς υποστολή σημαίας» - «Προσοχή» - «Υπόστειλον», και μετά πέρας «εξακολουθήσατε».

Κατηγορία:Ναυτικά κελεύσματα
Οικογενειακό Δίκαιο

Το **Οικογενειακό Δίκαιο** (*Family Law, Familienrecht, Droit Civil de la famille*) είναι ο κλάδος του Αστικού Δικαίου που αφορά στο σύνολο των νομικών κανόνων που διέπουν τις οικογενειακές σχέσεις τις σχέσεις δηλαδή που διαμορφώνονται και αναπτύσσονται στο πλαίσιο της οικογένειας. Πρόκειται δηλαδή για τις σχέσεις μεταξύ των συζύγων, καθώς και για τις σχέσεις μεταξύ γονέων και τέκνων. Ορισμένοι, ωστόσο, κανόνες του Οικογενειακού δικαίου προϋποθέτουν ευρύτερη έννοια της οικογένειας. Αυτό συμβαίνει με τις διατάξεις που αναφέρονται στη διατροφή, την επιτροπεία ή τη δικαστική συμπαράσταση.

## Πηγές
Το Οικογενειακό Δίκαιο περιέχεται στο τέταρτο βιβλίο του Αστικού Κώδικα (άρθρα 1346-1709). Διατάξεις που ενδιαφέρουν το Οικογενειακό Δίκαιο συναντώνται και σε άλλα νομοθετήματα, όπως π.χ. στο Ν.344/1976 *περί ληξιαρχικών πράξεων*, στο Ν.590/1977 για τον Καταστατικό χάρτη της Εκκλησίας της Ελλάδος καθώς και στο Π.Δ.391/1982 που ρυθμίζει τις λεπτομέρειες σχετικά με την τέλεση του πολιτικού γάμου. Σε άλλους επίσης κώδικες όπως στον Κώδικα Πολιτικής Δικονομίας, στον Κώδικα Ποινικής Δικονομίας και στον Ποινικό Κώδικα υπάρχουν διατάξεις που αφορούν στο Οικογενειακό Δίκαιο. Ιδιαίτερη, τέλος, σημασία έχουν οι συνταγματικές διατάξεις, που αναφέρονται στην οικογένεια και το γάμο, αλλά και γενικότερα οι διατάξεις του Συντάγματος, που κατοχυρώνουν την ισότητα, την προσωπικότητα και τη θρησκευτική ελευθερία.

## Βιβλιογραφία
*Θανάσης Κ. Παπαχρήστου: *Εγχειρίδιο Οικογενειακού δικαίου*, Εκδόσεις Αντ. Ν. Σάκκουλα, Αθήνα, Κομοτηνή, 1998

Κατηγορία:Αστικό Δίκαιο
*
Αζαλέα

Η **αζαλέα**  είναι καλλωπιστικό, θαμνώδες φυτό της οικογένειας των ερεικιδών. Είναι ενδημικό φυτό των ορεινών περιοχών της Ιαπωνίας, της Κίνας και της Ινδίας.
## Χαρακτηριστικά
Προτιμά τα ηλιόλουστα μέρη για να αναπτυχθεί ενώ το έδαφος πρέπει να είναι ελαφρά υγρό και πορώδες.
Η αζαλέα είναι φυλλοβόλο φυτό με άνθη σχήματος χωνιού με δύο χείλη που είναι είτε άοσμα είτε έχουν ευχάριστη απαλή οσμή.

Με την ονομασία αζαλέα εννοούνται και είδη του γένους ***Ροδόδεντρο***.
Το **ινδικό ροδόδενδρο** ή *αζαλέα  η ινδική* φτάνει σε ύψος τα 2,5 μέτρα ,έχει λογχοειδή φύλλα και πλούσια άνθη χρώματος λευκού , ρόδινου, κόκκινου και μοβ.
Είναι αειθαλές φυτό σε αντίθεση με την αζαλέα.
## Στην Ελλάδα
Στην Ελλάδα και κυρίως στη Μακεδονία και τη Θράκη υπάρχει μία αυτοφυής αζαλέα γνωστή ως ροδόδενδρο ποντικός, ένας θάμνος που μπορεί να φτάσει και τα 5 μέτρα στο ύψος. Τα άνθη του είναι μικρά χρώματος μοβ και τα φύλλα του λογχοειδή και μακριά. Βρίσκεται σε δασώδεις περιοχές και ρεματιές.

Ένα είδος αζαλέας υπήρχε κατά την τεταρτογενή  παλαιολιθική περίοδο  και  είχε την ονομασία **αζαλέα η δρυαδική** ή δρυάς.

## Παραπομπές


## Εξωτερικοί σύνδεσμοι
* 
* 
* https://anthemionflowers.gr/attica_el/blog/post/azalea-frontida/

Κατηγορία:Ερεικοειδή
Κατηγορία:Γένη φυτών
Κατηγορία:Καλλωπιστικά φυτά
Κατηγορία:Ευρωπαϊκή χλωρίδα
Κατηγορία:Άνθη
Κατηγορία:Θάμνοι
Κατηγορία:Σύμβολα της Τζόρτζια
Αϊνστάιν (μονάδα)

Το **Αϊνστάιν** αποτελεί μονάδα μέτρησης που σχετίζεται με τη φωτεινή ενέργεια. Χρησιμοποιείται κυρίως στη μέτρηση εκπεμπόμενης ακτινοβολίας και στη φωτοχημεία. Ένα Αϊνστάιν εκφράζει ένα mole φωτονίων ανεξαρτήτως ακτινοβολίας. Δηλαδή ο αριθμός  φωτονίων ανεξαρτήτως συχνότητας σε ένα αϊνστάιν είναι **Ν** (όπου και **Ν** είναι ο αριθμός Αβογκάντρο). Το όνομα της μονάδας δόθηκε "τιμής ένεκεν" προς τον Άλμπερτ Αϊνστάιν.

Κατηγορία:Μονάδες μέτρησης
Νόβι Πάζαρ (Σερβία)

thumb|right|200px|Το Νόβι Πάζαρ τη νύχτα.

Το **Νόβι Πάζαρ** (Σερβικά: *Нови Пазар/Novi Pazar*) είναι ένας δήμος που βρίσκεται στην περιοχή Ράσκα της Σερβίας, στη γεωγραφική περιοχή Σάντζακ. Σύμφωνα με την επίσημη απογραφή του 1991, ο δήμος Νόβι Πάζαρ είχε 85.249 κατοίκους, ενώ στην απογραφή του 2002 ο αριθμός κατοίκων του δήμου ήταν 85.996. Η ίδια η πόλη είχε πληθυσμό 54.604 κατοίκων το 2002.

## Γεωγραφία
Το Νόβι Πάζαρ βρίσκεται στις κοιλάδες των ποταμών Γιοσάνιτσα, Ράσκα, Ντέζεβσκα και Λιούντσκα. Βρίσκεται σε υψόμετρο 496 μέτρων, στη νοτιοανατολική περιοχή Ράσκα. Η πόλη περιβάλλεται από τα βουνά Γκόλιγια και Ρόγκοζνα και το οροπέδιο Πέστερ βρίσκεται στα δυτικά. Η συνολική έκταση της διοικητικής περιοχής της πόλης είναι 742 χλμ². Περιέχει 100 οικισμούς, οι περισσότεροι μικροί και απλωμένοι σε λόφους και βουνά που περιβάλλουν την πόλη. Το μεγαλύτερο χωριό είναι το Μουρ, με πάνω από 3000 κατοίκους.

Κατηγορία:Πόλεις της Σερβίας
Νις (αποσαφήνιση)

Η ονομασία **Νις** μπορεί να αναφέρεται:

* στη Νις (Niš ή Ниш) (παλιότερα Ναϊσσός) πόλη της Σερβίας.
* στη Νίκαια (Γαλλία) (Nice, Nissa ή Niça) πόλη της Γαλλίας.

καθώς και στους ποδοσφαιρικούς συλλόγους:
* Ραντνίσκι Νις (Φ.Κ. Radnički Niš) της Σερβίας.
* ΟΖΚ Νις της Γαλλίας.
Ντιντιέ Ντομί

Ο **Ντιντιέ Ντομί** (*Didier Domi*, 2 Μαΐου 1978) είναι Γάλλος προπονητής ποδοσφαίρου και πρώην επαγγελματίας ποδοσφαιριστής. Σήμερα είναι τεχνικός σύμβουλος στην Ακαδημία της Παρί Σεν-Ζερμέν στο Κατάρ.

Αγωνιζόταν στην αριστερή θέση της άμυνας. Έχει πραγματοποιήσει 14 διεθνείς συμμετοχές με την εθνική Γαλλίας στις μικρές ηλικίες. Πολύ καλές αγωνιστικά χρονιές έχει κάνει με την Παρί Σεν Ζερμέν και τη Νιούκαστλ.

Στον Ολυμπιακό αγωνιζόταν από το 2006 μέχρι και το 2010.

Τελευταία ομάδα στην καριέρα του Νττιντιέ Ντομί αποτέλεσε η Νιου Ίνγκλαντ Ρεβολούσιον, ομάδα της Αμερικής.

## Τίτλοι
* **1 Ευρωπαϊκό Σούπερ Καπ** (1996)
* **Φιναλίστ Κυπέλλου Κυπελλούχων** (1997)
* **1 Πρωτάθλημα Γαλλίας** (1998)
* **1 Κύπελλο Γαλλίας** (1998)
* **3 [[Ελληνικό πρωτάθλημα ποδοσφαίρου ανδρών|Πρωταθλήματα Ελλάδας]]** (2007, 2008, 2009)
* **2 [[Κύπελλο Ελλάδος ποδοσφαίρου αντρών|Κύπελλα Ελλάδας]]** (2008, 2009)
* **1 [[Κύπελλο φιλίας και αλληλεγγύης|Σούπερ Καπ Ελλάδας]]** (2007)

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Νιου Ίνγκλαντ Ρεβολούσιον
Κατηγορία:Ποδοσφαιριστές ΡΚΝ Εσπανιόλ
Κατηγορία:Ξένοι ποδοσφαιριστές στην Ελλάδα
Κατηγορία:Γάλλοι ποδοσφαιριστές στο εξωτερικό
Εύηνος (ποταμός)

Ο **Εύηνος** είναι ποταμός του νομού Αιτωλοακαρνανίας. Το όνομά του το οφείλει στον βασιλιά της Αιτωλίας Εύηνο, ο οποίος πνίγηκε στα νερά του κυνηγώντας τον Ίδα, που του είχε αρπάξει την κόρη του, την πριγκίπισσα Μάρπησσα. Είναι γνωστός και με το όνομα Φίδαρης εξαιτίας των διακλαδώσεων που σχηματίζει κατά τη διαδρομή του στα ορεινά της Αιτωλοακαρνανίας. Η αρχαιότερη ονομασία του ποταμού είναι Λυκόρμας.

## Ο ποταμός
Πηγάζει στα βουνά Κόρακας και Τσεκούρι, κοντά στην Αρτοτίνα, και εκβάλλει στον Πατραϊκό Κόλπο, κοντά στο χωριό Γαλατάς, ανατολικά από τη λιμνοθάλασσα του Μεσολογγίου. Εκεί βρίσκεται και το χωριό Ευηνοχώρι στο οποίο έχει δώσει το όνομά του. Κατά τη διαδρομή του δέχεται τα νερά ενός πλήθους παραποτάμων. Κυριότεροι είναι ο *Κουρκουτάς*, ο *Κότσαλος* ή *Κάκαβος*, ο *Πόριαρης*, η *Ποταμούλα*, το *Φανόρεμα*, τα *Φιδάκια*, ο *Κλινοβίτης*, το *Καψαλόρεμα*, ο *Βοϊτσάνος* και ο *[[Γιδομαντρίτης]]*. Στον Εύηνο σώζονται ακόμα αρκετά παλιά πέτρινα γεφύρια, όπως της *Αρτοτίβας* (το μεγαλύτερο μονότοξο γεφύρι της δυτικής Ελλάδας), της *Δορβιτσάς*, του *Πόριαρη*, της *Κλεπάς*, της *Μελίγκοβας* κ.α. Έχει συνολικό μήκος περίπου 80 χλμ.

Από τις αρχές του 21ου αιώνα ποσότητες νερού από τον Εύηνο μεταφέρονται στον ποταμό Μόρνο με αγωγό για να συμβάλλουν στην υδροδότηση της Αθήνας. Το έργο αυτό έγινε εξαιτίας των αυξημένων αναγκών της πρωτεύουσας σε νερό. Παρά τους ισχυρισμούς της ΕΥΔΑΠ ότι το έργο αυτό «θα λύσει οριστικά το πρόβλημα», η μεταβολή του κλίματος πιθανότατα θα το καταστήσει ανεπαρκές.

## Δραστηριότητες
Ο Εύηνος είναι ιδανικός για αθλητικές δραστηριότητες όπως το κανόε-καγιάκ και το ράφτινγκ. Στην περιοχή της Γέφυρας Μπανιά έχουν δημιουργηθεί σύγχρονες εγκαταστάσεις, οι πιο ολοκληρωμένες στην Ελλάδα μετά τις αντίστοιχες ολυμπιακές της Αθήνας. Οι επισκέπτες της περιοχής του Ευήνου ασχολούνται επίσης με την πεζοπορία, την ορειβασία, το ποδήλατο βουνού και την ιππασία.

## Εξωτερικοί σύνδεσμοι
* H συρματογέφυρα στην τοποθεσία Δοσούλα - Κάμπος Στράνωμας, γνωστή ως Καρέλι. aetolia.gr. Ανακτήθηκε: 29/11/2017.
* Μια βόλτα στην χιονισμένη Ευηνολίμνη. iaitoloakarnania.gr. Ανακτήθηκε: 15/09/2018.
* Τοξωτό γεφύρι της Αρτοτίβας. aetolia.gr. Ανακτήθηκε: 29/11/2017.
* Νίκος Κωστακόπουλος, «Φθινοπωρινές πινελιές από το ποτάμιο πανόραμα του ορεινού Θέρμου» . agrinionews.gr. 12 Δεκεμβρίου 2016. Ανακτήθηκε: 17/09/2018.
* Χρήστος Φαλλιέρος, «Ευηνολίμνη – Η έκπληξη από την αλλαγή του τοπίου». tetartopress.gr. 29 Σεπτεμβρίου 2015. Ανακτήθηκε: 15/09/2018.

## Παραπομπές


Κατηγορία:Ποταμοί της Στερεάς Ελλάδας
Κατηγορία:Περιφερειακή ενότητα Αιτωλοακαρνανίας
Μόρνος

Ο **Μόρνος** είναι ποταμός της Στερεάς Ελλάδας. Στην αρχαιότητα λεγόταν *Δαφνούς* ή *Ύλαιθος*.

## Γεωγραφικές πληροφορίες
Πηγάζει από τις νότιες πλαγιές της Οίτης και καθώς κατεβαίνει στα νότια αποχετεύει τη λεκάνη απορροής που βρίσκεται μεταξύ Βαρδουσίων, Γκιώνας, και Οίτης. Καθορίζει τα όρια των νομών Φωκίδας και Αιτωλοακαρνανίας και εκβάλλει στα όρια Κορινθιακού και Πατραϊκού κόλπου, ανατολικά της Ναυπάκτου. Στο μέρος που εκβάλλει σχηματίζει μικρή πεδινή περιοχή με τις συνεχείς προσχώσεις του. Ο Μόρνος έχει συνολικό μήκος 70 χιλιόμετρα περίπου και η λεκάνη απορροής του έχει συνολική επιφάνεια 1.180 τετρ. χιλιόμετρα.

## Λίμνη του Μόρνου

Η τεχνητή λίμνη λίμνη του Μόρνου κατασκευάστηκε το 1979 με σκοπό τη δημιουργία ενός νέου ταμιευτήρα για την ύδρευση της Αθήνας. Για τον σκοπό αυτό κατασκευάστηκε φράγμα (φράγμα του Μόρνου) ύψους 126 μ. και σχηματίστηκε τεχνητή λίμνη με μέγιστη χωρητικότητα σχεδόν 800.000.000 κυβ. μέτρων νερού. Η λίμνη κάλυψε το χωριό Κάλλιον Φωκίδας, το οποίο μεταφέρθηκε σε άλλη θέση πάνω από τις όχθες της λίμνης. Η λίμνη του Μόρνου, εκτός από την ύδρευση της Αθήνας -που γίνεται μέσω του υδραγωγείου του Μόρνου με δίκτυο μεταφοράς μήκους 196 χλμ.- εξυπηρετεί επίσης και την άρδευση αγροτικών καλλιεργειών της Φωκίδας και της Αιτωλοακαρνανίας.

## Παραπομπές


## Εξωτερικοί σύνδεσμοι

*
*Υπουργείο αγροτικής ανάπτυξης, Μόρνος

Κατηγορία:Ποταμοί της Στερεάς Ελλάδας
Ηλιακή ενέργεια

**Ηλιακή ενέργεια** χαρακτηρίζεται το σύνολο των διαφόρων μορφών ενέργειας που προέρχονται από τον Ήλιο. Τέτοιες είναι το φως ή φωτεινή ενέργεια, η θερμότητα, καθώς και διάφορες ακτινοβολίες ή ενέργεια ακτινοβολίας.

Η ηλιακή ενέργεια στο σύνολό της είναι πρακτικά ανεξάντλητη, αφού προέρχεται από τον ήλιο, και ως εκ τούτου δεν υπάρχουν περιορισμοί χώρου και χρόνου για την εκμετάλλευσή της.
Όσον αφορά την εκμετάλλευση της ηλιακής ενέργειας, θα μπορούσαμε να πούμε ότι χωρίζεται σε τρεις κατηγορίες εφαρμογών: τα παθητικά ηλιακά συστήματα, τα ενεργητικά ηλιακά συστήματα ή Ηλιοθερμικά συστήματα και τα φωτοβολταϊκά συστήματα. Τα παθητικά και τα ενεργητικά ηλιακά συστήματα εκμεταλλεύονται τη θερμότητα που εκπέμπεται μέσω της ηλιακής ακτινοβολίας, ενώ τα φωτοβολταϊκά συστήματα στηρίζονται στη μετατροπή της ηλιακής ακτινοβολίας σε ηλεκτρικό ρεύμα μέσω του φωτοβολταϊκού φαινομένου. Είναι μία από τις πιο χρησιμοποιημένες μορφές ανανεώσιμων πηγών ενέργειας στην Ελλάδα και στον κόσμο!  

center

## Δείτε επίσης
* Ηλιοθερμικά συστήματα
* Φωτοβολταϊκό σύστημα
* Ηλιακή ενέργεια στην Ελλάδα


Κατηγορία:Ανανεώσιμες πηγές ενέργειας
Κατηγορία:Μετατροπή ενέργειας
Οίτη

Η **Οίτη**, παλαιότερα γνωστή ως **Καταβόθρα**, είναι βουνό της Στερεάς Ελλάδας και καταλαμβάνει τμήμα των νομών Φθιώτιδας και Φωκίδας. Η Οίτη συνδέεται στα νότια με την Γκιώνα, δυτικά με τα Βαρδούσια και ανατολικά με το Καλλίδρομο ενώ το όριό της στα βόρεια είναι η κοιλάδα του Σπερχειού. 
Στις πλαγιές της σχηματίζονται πολλά υδάτινα ρεύματα. Από την Οίτη πηγάζουν ο Μόρνος και ο Γοργοπόταμος. Σημαντικά χωριά στις πλαγιές και στους πρόποδες της Οίτης είναι η Παύλιανη, η Υπάτη,το Μαυρολιθάρι, η Καστριώτισσα και η Πυρά.

Η ψηλότερη κορυφή της, ο Πύργος, έχει υψόμετρο 2.152 μέτρα. Άλλες κορυφές της Οίτης είναι το Γρεβενό (2.114 μ.), ορατό από τη Λαμία και την κοιλάδα του Σπερχειού, το Σέμπι (2.091 μ.), η Αλύκαινα ή Αλουμπόραχη (2.052 μ.) και τα Δύο Βουνά (1.615 μ.).

Πολύωρες αναβάσεις προς τις κορυφές της Οίτης πραγματοποιούνται από την Υπάτη και την Παύλιανη. Ωστόσο, τους καλοκαιρινούς μήνες τα ψηλότερα σημεία του βουνού είναι προσβάσιμα από δασικούς δρόμους.

## Χλωρίδα-Πανίδα

Η περιοχή της Οίτης είναι ανακηρυγμένος Εθνικός δρυμός και είναι από τους ομορφότερους της Ελλάδας. Είναι κατάφυτη από έλατα που ανήκουν στο είδος της κεφαλληνιακής ελάτης. Επίσης υπάρχει μια μεγάλη ποικιλία από πλατύφυλλα, όπως πλατάνια, σφενδάμια, προύνοι, ιτιές κ.λπ. Στην βόρεια πλευρά του βουνού συναντάται και μία μικρή συστάδα από μαυρόπευκα, είδος αρκετά σπάνιο για την νότια Ελλάδα. Σε χαμηλότερα υψόμετρα υπάρχουν πυκνοί θαμνώνες από σκληρόφυλλα είδη, όπως πουρνάρι, αριά, κουμαριά, πικροδάφνη κ.λπ., ενώ σε μεγάλα υψόμετρα υπάρχει πλούσια υποαλπική βλάστηση. Φυλλοβόλες βελανιδιές συναντώνται σε υψόμετρο γύρω στα 800 μέτρα. 
Η πανίδα της Οίτης είναι πλούσια και περιλαμβάνει ευρέως διαδεδομένα είδη, καθώς και μικρούς πληθυσμούς λύκου, αγριόγιδου και ζαρκαδιού. Από το 2003 αναφέρεται η σποραδική παρουσία αρκούδας. Η ορνιθοπανίδα της Οίτης περιλαμβάνει δασικά είδη. Στην Οίτη στην περιοχή του Εθνικού Δρυμού υπάρχει καταφύγιο του ορειβατικού συλλόγου Λαμίας.

## Ιστορία-Μυθολογία
Κατά τη μυθολογία, σε μια κορυφή της Οίτης, που λέγεται «*Πυρά*», κάηκε σε μεγάλη φωτιά («πυρά») ο Ηρακλής, για να γλιτώσει από τον χιτώνα της Δηιάνειρας. Κατά την αρχαιότητα στα νότια της Οίτης βρισκόταν η αρχαία Δωρίδα ενώ στην βόρεια πλευρά της ζούσαν οι Οιταίοι, οι Αινιάνες και οι Μαλιείς.

## Εικόνες της Οίτης

Αρχείο:Παλιός νερόμυλος στην Οίτη.jpg|Παλιός νερόμυλος στα όρια του Εθνικού Δρυμού της Οίτης
Αρχείο:Gorgopot1.jpg|Η γέφυρα του Γοργοποτάμου
Αρχείο:Oiti04.jpg|Καταρράκτης στην Οίτη
Αρχείο:Oiti05.jpg|Ελατοσκέπαστη πλαγιά δυτικά της Παύλιανης
Αρχείο:Οιτη-Γρεβενό-πανοραμική.jpg|Η κορυφή Γρεβενό
Αρχείο:Οίτη-Λιβαδιές-Πανοραμική.jpg|Πανοραμική άποψη του οροπεδίου Λιβαδιές
Αρχείο:Οίτη-Πύργος-πανοραμική.jpg|Πανοραμική άποψη από την κορυφή Πύργος
Αρχείο:Plateau of mount Oeta.jpg
Αρχείο:ΟΙΤΗ 140.jpg
Αρχείο:ΟΙΤΗ10.jpg
Αρχείο:ΟΙΤΗ11.jpg
Αρχείο:ΟΙΤΗ14.jpg
Αρχείο:ΠΑΥΛΙΑΝΗ 027.jpg|Παυλιανή
Αρχείο:ΦΑΡΑΓΓΙ ΑΣΩΠΟΥ 041.jpg|Φαράγγι Ασωπού


## Πηγές - Παραπομπές


## Εξωτερικοί σύνδεσμοι

*Δασαρχείο Λαμίας
*Παύλιανη (άρθρο στην Καθημερινή)
*Εθνικός Δρυμός Οίτης 
* 
* 

Οιτη
Οιτη
Κατηγορία:Εθνικοί δρυμοί της Ελλάδας
Ίναχος

Με το όνομα **Ίναχος** αναφέρεται:

* Ο Ίναχος (μυθολογία), μυθικός βασιλιάς του Άργους
* Ο Ίναχος ποταμός (Αργολίδα) του νομού Αργολίδας.
* Ο Ίναχος ποταμός (Οίτη) ή Βίστριτσα που πηγάζει στην Οίτη.
* Ο Ίναχος ποταμός (Αιτωλοακαρνανία) του νομού Αιτωλοακαρνανίας
* Ο Δήμος Ινάχου του νομού Αιτωλοακαρνανίας.
* Το χωριό Ίναχος Αργολίδας του Νομού Αργολίδας
* Η Αρχαία Ίναχος στην Κρήτη, σημερινός Τσούτσουρας
* Ο αθλητικός όμιλος καλαθοσφαίρισης Ίναχος με έδρα το Χαλκιόπουλο του Δήμου Ινάχου του νομού Αιτωλοακαρνανίας.

Κατηγορία:Αποσαφηνίσεις ονομάτων
Χρεόγραφο

Στα χρηματοοικονομικά, **χρεόγραφο** είναι ένα επενδυτικό διαπραγματεύσιμο προϊόν που εκδίδεται από μια κυβέρνηση, μια εταιρεία ή κάποιο άλλο οργανισμό και αποτελεί αποδεικτικό χρέους ή δικαίωμα σε διανεμόμενα κέρδη.

Στα χρεόγραφα περιλαμβάνονται τα εξής:

* μετοχές,
* ομολόγα,
* έντοκα γραμμάτια κρατών,
* αμοιβαία κεφάλαια,
* προθεσμιακά συμβόλαια (forwards),
* συμβόλαια μελλοντικής εκπλήρωσης (futures),
* συμβόλαια δικαιωμάτων προαίρεσης,
* παραστατικά απόκτησης μετοχών (warrants),
* άλλα προϊόντα που μπορούν να είναι προιόν διαπραγμάτευσης στη χρηματοπιστωτική αγορά.

## Λογιστική
Τα χρεόγραφα στη λογιστική, είναι οι μετοχές που έχει μια επιχείρηση στο χαρτοφυλάκιο της με σκοπό τη σύντομη διάθεση τους.

## Χρηματοοικονομική
Τα χρηματοοικονομικά προϊόντα μπορούν να διακριθούν σε:

* χρεόγραφα (π.χ. τραπεζογραμμάτια, ομόλογα και εγγυημένες ομολογίες χρέους)
* αξιόγραφα (π.χ. κοινές μετοχές)
* παράγωγα (π.χ. προθεσμιακά συμβόλαια, συμβόλαια μελλοντικής εκπλήρωσης, δικαιώματα προαίρεσης και συμβάσεις ανταλλαγής)

## Εξωτερικοί σύνδεσμοι
* 
* 


Κατηγορία:Τραπεζικό Δίκαιο
Ζε Ελίας

Ο **Ζοζέ Μοεντίμ Ελίας Τζούνιορ** (*José Elias Moedim Júnior*, 25 Σεπτεμβρίου 1976), ή απλά **Ζε Ελίας**, είναι Βραζιλιάνος παλαίμαχος ποδοσφαιριστής. Έχει αγωνιστεί με την εθνική ομάδα της χώρας του στη δεκαετία του 1990.

## Καριέρα
Γεννήθηκε στις 25 Σεπτεμβρίου 1976 στο Σάο Πάολο της Βραζιλίας. Ήταν ένα από τα μεγάλα ταλέντα του βραζιλιάνικου ποδοσφαίρου, καθώς στα 17 του ήταν βασικός με την Κορίνθιανς. Αγωνίστηκε με τη Μπάγερ Λεβερκούζεν, την Ίντερ και τη Μπολόνια, αλλά λόγω του ιδιόρρυθμου χαρακτήρα του δεν κατάφερε να κάνει την καριέρα που αναμενόταν.

Για τρία χρόνια ήταν ποδοσφαιριστής του Ολυμπιακού και συμμετείχε σε μεγάλες επιτυχίες του συλλόγου. Με τον Κριστιάν Καρεμπέ δημιούργησαν ένα πολύ δυνατό δίδυμο στο χώρο του κέντρου. Μαζί με το Τζιοβάνι και τον Καστίγιο πρόσθεσαν μια λατινοαμερικάνικη νότα στην ομάδα του Ολυμπιακού, που αγαπήθηκε από τους φιλάθλους. 

Μετά τον Ολυμπιακό είχε ένα πέρασμα από τη Σάντος.

Σήμερα εργάζεται σαν σχολιαστής στην βραζιλιάνικη έκδοση του αμερικανικού αθλητικού καναλιού ESPN.

## Εθνική Βραζιλίας
Με την Εθνική Βραζιλίας στο διάστημα 1995-99 είχε 22 συμμετοχές και μετείχε στους Ολυμπιακούς του 1996, κερδίζοντας χάλκινο μετάλλιο με την εθνική Βραζιλίας, τερματίζοντας 3η μπροστά από τη Πορτογαλία.

## Σταδιοδρομία
*1993-1996:  Κορίνθιανς
*1996-1997:  Μπάγερ Λεβερκούζεν
*1997-1999:  Ίντερ 
*1999-2000:  Μπολόνια
*2000-2003:  Ολυμπιακός 
*2004-2006:  Σάντος  
*2006:  ΦΚ Μεταλούργκ Ντονέτσκ
*2006:  Γκουαράνι
*2006-2007:  Ομόνοια Λευκωσίας
*2007:  Λοντρίνα 
*2008-2009  ΣΚ Ράινντορφ Άλταχ

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Ίντερ
Ε
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές ΣΚ Ράινντορφ Άλταχ
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 1996
Βαρυτόνιο

Στην φυσική, το **βαρυτόνιο** (ή αλλιώς **γκραβιτόνιο** από τον αγγλικό όρο graviton) είναι το υποθετικό στοιχειώδες σωματίδιο-φορέας της βαρυτικής αλληλεπίδρασης και προβλέπεται στα πλαίσια ενός ολοκληρωμένου και συνεπούς θεωρητικού οικοδομήματος το οποίο θα περιλαμβάνει τη βαρύτητα σε κβαντισμένη μορφή (Κβαντική βαρύτητα). Σύμφωνα με αυτή την διατύπωση, η βαρυτική αλληλεπίδραση μεταδίδεται μέσω βαρυτονίων και παύει να είναι καμπυλώσεις του χωροχρονικού συνεχούς. Προϋπόθεση και περιορισμός είναι πως, στο κλασσικό όριο, και οι δύο τρόποι πρέπει να παράγουν ταυτόσημα αποτελέσματα.

Το βαρυτόνιο ουσιαστικά αντιπροσωπεύει το κβάντο της βαρυτικής ακτινοβολίας υπό μορφή βαρυτικών κυμάτων όπως αυτά προβλέπονται από την Γενική Σχετικότητα. Η ύπαρξή του δε είναι "αναγκαστική" μετά τον επιτυχή κβαντισμό των υπόλοιπων τριών θεμελιωδών αλληλεπιδράσεων σε θεωρητικό επίπεδο και την πειραματική τους επαλήθευση.

Εάν υπάρχει, το βαρυτόνιο πρέπει να έχει μηδενική μάζα ηρεμίας (απαραίτητη για την άπειρη ακτίνα δράσης της βαρυτικής αλληλεπίδρασης) και να είναι μποζόνιο με σπιν (spin) ίσο με 2 καθώς, στα πλαίσια της Γενικής Σχετικότητας, η βαρύτητα παρουσιάζεται ως τανυστής πεδίου δεύτερης βαθμίδας. Επίσης, το βαρυτόνιο πρέπει να είναι ηλεκτρικά ουδέτερο. Στα πλαίσια της υπερσυμμετρίας το υπερβαρυτικό φερμιόνιο, το βαρυτίνο (gravitino), έχει σπιν 3/2.

Ενώ γίνονται προσπάθειες σε αρκετές μορφές κβαντικής βαρύτητας, η Θεωρία Χορδών είναι εκείνη που προβλέπει την ύπαρξη του βαρυτονίου και ταυτόχρονα διατυπώνει με ικανοποιητική σαφήνεια τις αλληλεπιδράσεις του. Στην διαταρακτική (perturbative) διατύπωση της θεωρίας Χορδών, το βαρυτόνιο περιγράφεται ως μια κλειστή χορδή με συγκεκριμένη κατάσταση ταλάντωσης πολύ χαμηλής ενέργειας. Μια ολοκληρωμένη μη διαταρακτική (non-perturbative) διατύπωση του βαρυτονίου δεν έχει καταστεί δυνατή, όπως άλλωστε και με τα περισσότερα στοχεία της θεωρίας Χορδών.

Προγράμματα για την εξακρίβωση της ύπαρξης των βαρυτονίων μέσω έμμεσων παρατηρήσεων, όπως πειράματα στοχεύοντας στην παρατήρηση και ανίχνευση βαρυτικών κυμάτων με τους ανιχνευτές LIGO, VIRGO, GEO 600 και TAMA 300, είναι σε λειτουργία. Επίσης πειράματα Φυσικής υψηλών ενεργειών στον νέο επιταχυντή LHC του CERN θα προσπαθήσουν να δώσουν απαντήσεις για την ύπαρξη (ή όχι) των βαρυτονίων και κατά συνέπεια των επιπλέον διαστάσεων (extra dimensions) όπως προβλέπουν οι θεωρίες Χορδών.


Particle overview el.svg|Σύνοψη των σωματιδίων και των δυνάμεων της σωματιδιακής φυσικής


## Σημειώσεις


## Παραπομπές


## Εξωτερικοί σύνδεσμοι
* The official String Theory site
* LIGO
* VIRGO
* GEO 600
* TAMA 300
* LHC

Κατηγορία:Φορείς αλληλεπιδράσεων
Κατηγορία:Μποζόνια
Όσπρια

**Όσπρια** ονομάζονται τα φυτά και οι αποξηραμένοι σπόροι φυτών που ανήκουν στην οικογένεια κυαμοειδή ή χεδρωπά (*Fabaceae*), ιδίως στην υποοικογένεια ψυχανθή (*Papilionoideae*). Τα όσπρια χρησιμοποιούνται άμεσα για τη διατροφή του ανθρώπου, ενώ πολλά από αυτά χρησιμοποιούνται για τη διατροφή των ζώων.

Ανάμεσα στα όσπρια που καταναλώνει άμεσα ο άνθρωπος, ανήκουν τα φασόλια, οι φακές, τα ρεβίθια, τα κουκιά, ο αρακάς, τα αράπικα φιστίκια, η σόγια, η φάβα, τα λούπινα και άλλα. Στην κατηγορία των οσπρίων που χρησιμοποιούνται για την παρασκευή διάφορων καταναλωτικών προϊόντων, την πρώτη και βασική θέση κατέχει η σόγια. Από τη σόγια παρασκευάζονται σήμερα περισσότερα από 120 διαφορετικά καταναλώσιμα από τον άνθρωπο προϊόντα, μεταξύ των οποίων υποκατάστατα κρέατος, τυριού, γιαουρτιού και γάλακτος, σογιέλαιο — αλλά και τεράστιες ποσότητες ζωοτροφών. Πολύ διαδεδομένα τρόφιμα, ειδικά σε ορισμένες αναπτυσσόμενες χώρες και στη Λεκάνη της Μεσογείου, είναι επίσης τα φασόλια, η φακή και τα ρεβίθια. Για ζωοτροφή χρησιμοποιούνται, εκτός από τη σόγια, ο βίκος, τα λαθούρια, μερικά είδη λούπινων, κλπ.. Το βασικό χαρακτηριστικό των οσπρίων είναι ότι περιέχουν μεγάλο ποσοστό από πρωτεΐνες (για αυτό και ονομάζονται «κρέας του φτωχού»), που αποτελούν βασικό συστατικό της ανθρώπινης διατροφής. Η σόγια και τα φιστίκια περιέχουν ακόμη και λάδι. Περιέχουν επίσης σημαντικό ποσοστό αμύλου, το οποίο όμως δεν πέπτεται άμεσα όπως το άμυλο των σιτηρών. Έτσι τα όσπρια έχουν χαμηλό γλυκαιμικό δείκτη.

Στο λήμμα της *Εγκυκλοπαίδειας του Ηλίου* αναφέρονται οι παλαιότερες ονομασίες *φασίολοι* για τα φασόλια, *ερέβινθοι* για τα ρεβίθια, *κύαμοι* για τα κουκιά, *λάθυροι* για τη φάβα.

## Χρήσεις
Τα όσπρια είναι γνωστή τροφή των ανθρώπων από τα πολύ παλιά χρόνια. Οι πρωτεΐνες που περιέχουν αρκετά από αυτά, όπως είναι η σόγια, τα φασόλια κλπ. μπορούν να υποκαταστήσουν τις ζωικές πρωτεΐνες, που είναι απαραίτητες για τη διατροφή του ανθρώπου. Παράλληλα, περιέχουν μεγάλο ποσοστό κυτταρίνης που τα κάνουν να είναι δύσπεπτα και τελείως ακατάλληλη τροφή για όσους υποφέρουν από διάφορες στομαχικές ανωμαλίες.


Αρχείο:Phaseolus vulgaris seed.jpg|Ποικιλίες φασολιών
Αρχείο:Soybeanvarieties.jpg|Ποικιλίες σπόρων σόγιας, δημοφιλούς οσπρίου
Αρχείο:Peanut_9417.jpg|Φρέσκα αράπικα φιστίκια (*Arachis hypogaea*)
Αρχείο:TrifoliumRepensFlowers.jpg|Άσπρο τριφύλλι


## Πηγές
* Το λήμμα «ΟΣΠΡΙΑ» στο *Νεώτερον Εγκυκλοπαιδικό Λεξικόν «Ηλίου»*, τόμος ΙΖ΄, σσ. 199 και 200
* Αργυράκος Γεώργιος: *Τα όσπρια στη διατροφή και την υγεία*, Υπουργείο Αγροτικής Ανάπτυξης & Τροφίμων http://www.minagric.gr/images/stories/docs/agrotis/Ospria-Psixanthi/fyladio_ospria180518.pdf

## Εξωτερικοί σύνδεσμοι
* 
* 


Κατηγορία:Μορφολογία καρπών
Κατηγορία:Χορτοφαγική κουζίνα
Δημητριακά

μικρογραφία|Διάφορα δημητριακά και τα προϊόντα τους
Τα **δημητριακά** είναι η σπουδαιότερη κατηγορία φυτών που καλλιεργούνται για τη διατροφή του ανθρώπου. Από τα δημητριακά παράγεται ένα από τα βασικά είδη της ανθρώπινης διατροφής, το ψωμί, ζωοτροφές, πρώτες ύλες για τη βιομηχανία τροφίμων, για τη βιομηχανία χαρτιού, καθώς και για άλλους βιομηχανικούς κλάδους. Τα δημητριακά στη μεγάλη τους πλειονότητα ανήκουν στην οικογένεια των αγρωστωδών (Graminae) και τα περισσότερα κατάγονται από την περιοχή της Δυτικής Ασίας. Τα δημητριακά αποτελούν τη βάση της φυτικής παραγωγής κάθε χώρας και στις πιο πολλές χώρες η καλλιέργειά τους κατέχει την πρώτη θέση της γεωργικής παραγωγής.

Στις χώρες με θερμότερα κλίματα καλλιεργούνται κυρίως το σόργο, το ρύζι (που αποτελεί και τη βασική τροφή εκατομμυρίων ανθρώπων σε ολόκληρο τον κόσμο, ιδιαίτερα στις ασιατικές χώρες) και το καλαμπόκι (που αποτελεί αντίστοιχα βασικό στοιχείο διατροφής για πολλούς κατοίκους της Αμερικανικής Ηπείρου). Στις χώρες με ψυχρότερα κλίματα καλλιεργούνται κυρίως το σιτάρι, το καλαμπόκι, το κριθάρι και η βρώμη, καθώς και η σίκαλη.

Γενικά τα δημητριακά είναι μονοετή φυτά που σπέρνονται και θερίζονται μέσα σε ένα χρόνο.

Σύμφωνα με πρόσφατες ανακαλύψεις, η χρήση των δημητριακών ως τροφής από τους ανθρώπους ανάγεται στην προϊστορική εποχή (Μέση Λίθινη).  

## Δείτε επίσης
*Φορτίο δημητριακών
*Ψευδοδημητριακό
*Κόκκοι (διατροφή)
*Διατροφολογία

## Παραπομπές


## Εξωτερικοί σύνδεσμοι
* 
* 


Κατηγορία:Αγρωστώδη
Έλκος

Το **πεπτικό έλκος**, ή απλά **έλκος**, είναι μία χρόνια πάθηση του πεπτικού συστήματος, ιδίως του στομάχου και του δωδεκαδάκτυλου που χαρακτηρίζεται από τη δημιουργία μίας πληγής (*έλκους*) στο τοίχωμα του στομάχου ή του δωδεκαδάκτυλου.

## Έλκος Δωδεκαδακτύλου
Αφορά κατά πλειοψηφία άρρενες νεαρής ηλικίας. Πρόκειται για μια διάβρωση του βλεννογόνου του στομάχου που ανάλογα με το βάθος της καθορίζει και τη σοβαρότητα της πάθησης. Παρουσιάζει συχνά υποτροπές, ακόμα και μετά από πλήρη επούλωση.

### Εντόπιση
Εντοπίζεται συνήθως στην πρώτη μοίρα του δωδεκαδακτύλου λόγω της έντονης δράσης του γαστρικού οξέος στην περιοχή αυτή.

### Παθογένεια

Η παθογένεια του δωδεκαδακτυλικού έλκους δεν έχει πλήρως διευκρινιστεί. Παράγοντες που επιδρούν στην εμφάνισή του είναι:
* Η διαταραχή της ισορροπίας μεταξύ αμυντικών (βλέννη, καλή αιμάτωση, δράση διαττανθρακικών ιόντων) και επιθετικών (HCl, πεψίνη) παραγόντων
* Γενετικοί παράγοντες
* Περιβαλλοντικοί παράγοντες (φάρμακα - ιδιαίτερα μη στεροειδή αντιφλεγμονώδη, κάπνισμα, αλκοόλ)
* Άλλα νοσήματα (ενδοκρινοπάθειες, νόσοι του ήπατος, πνευμονοπάθειες)
* Μικροβιακοί παράγοντες (H. Pylori)

Η λοίμωξη από το H.Pylori θεωρείται σήμερα ένας από τους σημαντικότερους παράγοντες πρόκλησης δωδεκαδακτυλικού έλκους.

### Συμπτώματα

Το χαρακτηριστικό σύμπτωμα είναι ο πόνος που εντοπίζεται στη μεσότητα του άνω μέρους της κοιλιακής χώρας (ιδίως επιγάστριο) και εμφανίζεται χαρακτηριστικά πριν από τα γεύματα, ενώ υφίεται με τη λήψη τροφής. Το άγχος, η νηστεία, η λήψη φαρμάκων και οι λοιμώξεις μπορεί να δράσουν ως εκλυτικοί παράγοντες.

### Θεραπεία

Η θεραπεία μπορεί να είναι συντηρητική ή χειρουργική. Η συντηρητική θεραπεία είναι αυτή που προτιμάται, ενώ η χειρουργική τα τελευταία χρόνια έχει περιοριστεί. Η συντηρητική θεραπεία συνίσταται στον περιορισμό των περιβαλλοντικών και εκλυτικών παραγόντων και τη χορήγηση φαρμάκων που μειώνουν την έκκριση υδροχλωρικού οξέος (HCl) από το στόμαχο και αντιόξινων. Αν έχει ανιχνευτεί ως αιτία το H.Pylori, χορηγούνται κατάλληλα αντιβιoτικά με στόχο την εκρίζωση του εν λόγω βακτηρίου.

## Έλκος Στομάχου

### Εντόπιση

Εντοπίζεται συνήθως στο έλασσον τόξο του στομάχου, λόγω της χειρότερης αιμάτωσης της περιοχής αυτής.

### Παθογένεια

Το H.Pylori φαίνεται να παίζει πρωτεύοντα ρόλο στην εμφάνιση του γαστρικού έλκους. Άλλοι παράγοντες μπορεί να είναι η λήψη φαρμάκων (μη στεροειδή αντιφλεγμονώδη), η παλινδρόμηση δωδεκαδακτυλικού περιεχομένου, η ατροφική γαστρίτιδα κ.ά. Ειδική περίπτωση αποτελούν τα έλκη μετά από εγκαύματα (έλκη του Curling) και μετά από νευροχειρουργικές επεμβάσεις (έλκη Cushing).

### Συμπτώματα

Ο πόνος κι εδώ αποτελεί το κυρίως σύμπτωμα, σε αντίθεση όμως με το δωδεκαδακτυλικό έλκος εμφανίζεται μετά τα γεύματα και ανάλογα με την εντόπισή του από αμέσως μετά μέχρι μετά από 2 ώρες.

## Εξωτερικοί σύνδεσμοι
* 
* 

Κατηγορία:Παθήσεις του γαστρεντερικού
Κατηγορία:Οξύς πόνος
Αντούμ Γιουνουσμί

Ο **Αντούμ Γιουνουσμί** (*Adoum Younousmi*, 30 Αυγούστου 1962-) είναι πολιτικός από το Τσαντ. Υπηρέτησε ως προσωρινός πρωθυπουργός το 2007.

## Καριέρα
Γεννήθηκε στην Φάντα του Τσαντ, το 1962. Έκανε σπουδές μηχανολόγου στην Μπαμακό του Μάλι. Τον Ιούνιο του 2003 ανέλαβε υπουργός δημοσίων έργων και μεταφορών. Έπειτα έγινε υπουργός προεδρίας και υποδομών τον Αύγουστο του 2005.

### Πρωθυπουργός
Ανέλαβε προσωρινά πρωθυπουργός του Τσαντ, στη θέση του ασθενούς Πασκάλ Γιοαντιμνατζί, στις 21 Φεβρουαρίου του 2007. Δύο ημέρες μετά, ο τελευταίος απεβίωσε στο Παρίσι, όπου είχε μεταβεί για θεραπεία. Η θητεία του Γιουνουσμί στην προσωρινή πρωθυπουργία τερματίστηκε στις 26 Φεβρουαρίου του 2007 και τον διαδέχθηκε στο αξίωμα ο Ντέλουα Κασιρέ Κουμακόγιε, στην κυβέρνηση του οποίου ο Γιουνουσμί παρέμεινε υπουργός προεδρίας.

## Παραπομπές


Κατηγορία:Πρωθυπουργοί του Τσαντ
Μουσική ακουστική

μικρογραφία|Οι τρύπες σε μουσικά όργανα σε σχήμα f, οι οποίες είναι αυξημένου μήκους σε σχέση με τις τυπικές κυκλικές, ελλειψοειδείς  οπές που υπάρχουν σε έγχορδα συμβάλλουν στην αύξηση της ταχύτητας ροής του αέρα λόγω της αντίστασης. Το φαινόμενο έχει ως αποτέλεσμα να ακούγονται πιο δυνατά τα όργανα που είναι σχεδιασμένα από τους οργανοποιούς με αυτές.
Η **μουσική ακουστική (musical acoustics)** αποτελεί τον κλάδο της ακουστικής που ασχολείται με τη φυσική της μουσικής, όπως τη μελέτη, λειτουργία και σχεδίαση των μουσικών οργάνων, την ανάλυση της μελωδίας, της ανθρώπινης φωνής και του τραγουδιoύ, καθώς και την κλινική θεραπευτική χρήση της μουσικής. 

Ειδικότερα, μελετά τον τρόπο παραγωγής και διάδοσης του ήχου από τα διάφορα μουσικά όργανα, εξετάζοντας την ακουστική τους συμπεριφορά ανά κατηγορία, π.χ. έγχορδα νυκτά ή με δοξάρι, πληκτροφόρα έγχορδα, πνευστά, κρουστά, ενώ ιδιαίτερη κατηγορία αποτελεί η ανθρώπινη φωνή (ομιλία – τραγούδι). 

Η μουσική ακουστική ασχολείται ιδιαίτερα με τους μουσικούς ήχους (κατά κανόνα σύνθετους και πλούσιους σε αρμονικές), καθώς και με τις ταλαντώσεις των χορδών, των μεμβρανών και με τη διάδοση του ήχου μέσα σε ηχητικούς σωλήνες. Επίσης ως τμήμα της φυσιολογικής ακουστικής εξετάζει την ακρόαση αυτών των ήχων, με τα σχετικά φαινόμενα (συνήχηση, σύνθεση), καθώς και τις σχετικές έννοιες με τις μουσικές κλίμακες και τα διαστήματα, τα μουσικά προβλήματα που έχουν σχέση με την αποθήκευση και την αναπαραγωγή του ήχου, αλλά κυρίως με τη στερεοφωνία, την τεχνική των ηλεκτρικών μουσικών οργάνων και διατάξεων ικανών να δημιουργούν πειραματική μουσική.

Σημαντική έρευνα στο πεδίο αυτό επιτελείται στην Ελλάδα στο τμήμα Μηχανικών Μουσικής Τεχνολογίας και Ακουστικής του Τ.Ε.Ι. Κρήτης στο Ρέθυμνο.  

## Παραπομπές


Κατηγορία:Ακουστική
Ρόμβος

Στην γεωμετρία, **ρόμβος** είναι το  κυρτό τετράπλευρο που έχει όλες του τις πλευρές ίσες. Ισοδύναμα είναι το παραλληλόγραμμο που έχει δύο διαδοχικές πλευρές ίσες. 

Ειδική περίπτωση ρόμβου είναι το τετράγωνο που έχει όλες του τις γωνίες ορθές.

## Ιδιότητες
* Σε κάθε ρόμβο, οι διαγώνιοι τέμνονται κάθετα, διχοτομούν τις γωνίες του και είναι άξονες συμμετρίας του.

## Κριτήρια ρόμβου
Ένα τετράπλευρο είναι ρόμβος αν και μόνο αν ισχύει κάθε μία από τις παρακάτω προτάσεις:
* Είναι παραλληλόγραμμο με δύο διαδοχικές πλευρές ίσες.

*  Είναι παραλληλόγραμμο με κάθετες διαγωνίους.

* Είναι παραλληλόγραμμο με μία διαγώνιο να διχοτομεί γωνία του.
  άρα το τρίγωνο \mathrm{\Delta A\Gamma} είναι ισοσκελές, με \rm \Delta A=\Delta \Gamma . Συνεπώς το παραλληλόγραμμο \mathrm{AB\Gamma\Delta} έχει δύο διαδοχικές πλευρές ίσες άρα 
}}
* Είναι παραλληλόγραμμο με όλα τα ύψη ίσα.

* Είναι τετράπλευρο και υπάρχει κάποιο σημείο \rm O για το οποίο τα τρίγωνα \rm OAB, \rm OB\Gamma, \rm O\Gamma\Delta, \rm O\Delta A είναι ίσα.

## Εμβαδόν

Το εμβαδόν ενός ρόμβου \rm AB\Gamma\Delta με διαγωνίους \delta_1 = {\rm A\Gamma} και \delta_2 = {\rm B\Delta} ισούται με το μισό του γινομένου των διαγωνίων του:
:\rm E = \tfrac{1}{2} \cdot \delta_1 \cdot \delta_2.

Το εμβαδόν ενός ρόμβου \rm AB\Gamma\Delta πλευράς \alpha και γωνίας \theta = \widehat{\rm BA\Delta} δίνεται επίσης από τον τύπο
:{\rm E} = \alpha^2 \cdot \sin \theta.

## Περαιτέρω ανάγνωση

### Εξωτερικοί σύνδεσμοι
* Διαδραστικές εφαρμογές για ρόμβους: κατασκευή, ιδιότητες, ιδιότητες, κατασκευή
* Ρόμβος σε κύκλους
* Αναπάντεχος ρόμβος

### Ξενόγλωσσα άρθρα
* 
* 
* 
* 

## Σημειώσεις

## Δείτε επίσης

* Παραλληλόγραμμο
* Ορθογώνιο
* Δελτοειδές
* Τετράγωνο
* Τραπέζιο

## Παραπομπές


Ρομβος
Τετράγωνο

{2} \cdot \alpha 
|σχετικά επίπεδα σχήματα=κανονικό οκτάγωνο, κανονικό δεκαεξάγωνο
|σχετικά στερεά σχήματα=κύβος
}}
Στην γεωμετρία, το **τετράγωνο** είναι το τετράπλευρο που έχει όλες του τις πλευρές ίσες και τις γωνίες του ορθές. Είναι ένα από τα κανονικά πολύγωνα. Ισοδύναμα είναι ένα παραλληλόγραμμο που είναι ορθογώνιο και ρόμβος ταυτόχρονα.

## Ιδιότητες
Σε κάθε τετράγωνο ισχύουν οι εξής ιδιότητες:
* Οι απέναντι πλευρές είναι παράλληλες.
=\hat{\mathrm{B}} =\hat{\mathrm{\Gamma}} =\hat{\mathrm{\Delta}} =90^\circ. 

Είναι,
* Οι πλευρές \mathrm{AB} και \mathrm{\Delta\Gamma} κάθετες στην \mathrm{B\Gamma} άρα είναι μεταξύ τους παράλληλες.
* Οι πλευρές \mathrm{A\Delta} και \mathrm{B\Gamma} κάθετες στην \mathrm{AB} άρα είναι μεταξύ τους παράλληλες.

}}
* Οι διαγώνιοι είναι ίσες, κάθετες, διχοτομούνται και διχοτομούν τις γωνίες του.

* Είναι εγγράψιμο σε έναν κύκλο.

* Είναι περιγράψιμο σε έναν κύκλο.

* Έχει τέσσερεις άξονες συμμετρίας: τις δύο διαγωνίους και τις δύο μεσοπαράλληλους των απέναντι πλευρών.

* Έχει κέντρο συμμετρίας, το σημείο τομής των διαγωνίων του (για τέσσερεις διαφορετικές γωνίες 90^\circ, 180^\circ, 270^\circ, 360^\circ). 

## Κριτήρια τετραγώνου
Ένα ορθογώνιο είναι τετράγωνο αν ισχύει μία από τις παρακάτω προτάσεις:
* Δύο διαδοχικές πλευρές ίσες.

* Μία διαγώνιος διχοτομεί μία γωνία.
 = 90^\circ.
Τότε το ορθογώνιο τρίγωνο \mathrm{A\Gamma\Delta} έχει την γωνία του \hat{\mathrm{A\Gamma \Delta}} =45^\circ, άρα είναι ισοσκελές με \mathrm{A\Delta=\Delta\Gamma}. Το ορθογώνιο \mathrm{AB\Gamma\Delta} έχει δύο διαδοχικές πλευρές ίσες και σύμφωνα με το 
}}
* Οι διαγώνιοι είναι κάθετες.

## Μετρικές σχέσεις
Σε ένα τετράγωνο με πλευρά \alpha, ισχύουν τα εξής:
* Από το Πυθαγόρειο θεώρημα, προκύπτει ότι η διαγώνιος έχει μήκος d =\sqrt{2} \cdot \alpha.

* Η ακτίνα του περιγεγραμμένου κύκλου του τετραγώνου έχει μήκος R = \frac{\sqrt{2}}{2} \cdot \alpha.

}}
* Η ακτίνα του εγγεγραμμένου κύκλου του τετραγώνου έχει μήκος r = \frac{1}{2} \cdot \alpha.

## Εμβαδόν
* Το εμβαδόν του τετραγώνου είναι ίσο με \alpha^2.
* Για δοσμένη περίμετρο, το τετράγωνο είναι το τετράπλευρο με το μέγιστο εμβαδόν.

## Περίμετρος
Η περίμετρος του τετραγώνου είναι ίση με 4 \cdot \alpha.

## Κατασκευή με κανόνα και διαβήτη

Ακολουθούν οι λεπτομέρειες για τρεις δυνατές κατασκευές τετραγώνων με κανόνα και διαβήτη.

## Σχετικά προβλήματα

### Τετραγωνισμός του κύκλου

Ο τετραγωνισμός του κύκλου είναι ένα από τα αρχαιότερα γεωμετρικά προβλήματα. Ζητάει την κατασκευή με κανόνα και διαβήτη ενός τετραγώνου του οποίου το εμβαδόν να είναι ίσο με το εμβαδόν ενός δοθέντος κύκλου. Το 1882, ο μαθηματικός Φέρντιναντ Φον Λίντεμαν απέδειξε ότι ο  είναι υπερβατικός και κατά συνέπεια ότι η κατασκευή με κανόνα και διαβήτη είναι αδύνατη.

## Δείτε επίσης
* Τετραγωνισμός του κύκλου
* Ορθογώνιο παραλληλόγραμμο
* Εγγεγραμμένο τετράπλευρο
* Ορθοδιαγώνιο τετράπλευρο

## Παραπομπές


## Εξωτερικοί σύνδεσμοι

* Διαδραστική εφαρμογή για τις ιδιότητες του τετραγώνου στο Geogebra.
* Διαδραστική εφαρμογή για το τετράγωνο εγγεγραμμένο σε κύκλο στο Geogebra.

Τετραγωνο
Τετραγωνο
Κατηγορία:Κατασκευές με κανόνα και διαβήτη
Σημαία του Τουβαλού

thumb|right|Η σημαία του Τουβαλού (Αναλογίες: 1:2)
thumb|250px|right|Η σημαία του Γενικού Διοικητή του Τουβαλού
Η σύγχρονη **[[σημαία]] του [[Τουβαλού]]** εισήχθη όταν η χώρα έγινε ανεξάρτητη το 1978, έπειτα από την απόσχιση των νησιών Γκίλμπερτ δύο χρόνια νωρίτερα. Στην επάνω προσίστια γωνία της και επί του 1/4 της επιφανείας φέρει τη σημαία του Ηνωμένου Βασιλείου (*Union Flag*), ενώ εξωτερικά και διαγώνια από άνω προς το κάτω 9 κίτρινα αστέρια, περίπου σε διπλή συγκλίνουσα διάταξη σε ραφ φόντο, που συμβολίζουν τα ισάριθμα νησιά του νησιωτικού κράτους. Αρχικά τα κατοικημένα νησιά ήταν 8 αλλά τελικά κατοικήθηκε και ένα ένατο, με αποτέλεσμα η σημαία να έχει 9 αστέρια, κάτι που έρχεται σε αντίθεση με το όνομα της χώρας, που σημαίνει στην τοπική γλώσσα "τα οκτώ μαζί".
## Ιστορικό
Πρώτη φορά υιοθετήθηκε την 1η Οκτωβρίου του 1978 μέχρι την 1η Οκτωβρίου του 1995. Υιοθετήθηκε ξανά στις 11 Απριλίου του 1997. Η χώρα έχει Σύνταγμα από την 1η Οκτωβρίου του 1978. Ως τον Ιανουάριο του 1996 η σημαία είχε αντικατασταθεί με μία άλλη, που δεν ήταν βασισμένη στη βρετανική σημαία, με τα οκτώ αστέρια να διατηρούνται. Η σημαία αυτή , ωστόσο, δεν ήταν αρεστή στους κατοίκους, που την είδαν ως κίνηση προς κατάργηση της μοναρχίας και εγκαθίδρυσης της δημοκρατίας στη χώρα. Έτσι, το 1997 επαναφέρθηκε η σημαία με τα βρετανικά σύμβολα και με τα 9 αστέρια.

## Ιστορικές σημαίες
thumb|300px|right|Κάθε αστέρι στη σημαία συμβολίζει και ένα από τα νησιά της χώρας

Image:Flag of the Gilbert and Ellice Islands (1937–1976).svg|Σημαία των Νησιών Γκίλμπερτ και Έλλις, των οποίων τμήμα ήταν το Τουβαλού.
File:Flag of Tuvalu (1976–1978).svg|Σημαία του Εδάφους του Τουβαλού, σε χρήση από την 1η Οκτωβρίου 1976 ως την 1η Οκτωβρίου 1978.
Image:Flag of Tuvalu (1978–1995).svg|Σημαία του Τουβαλού από την 1η Οκτωβρίου 1978 ως την 1η Οκτωβρίου του 1995.
Image:Flag of Tuvalu (1995).svg|Σημαία εν χρήσει από τον Οκτώβριο ως το Δεκέμβριο του 1995. Το Τουβαλού άλλαξε ελαφρώς τη σημαία, μειώνοντας από 9 σε 8 τον αριθμό των αστεριών.
Image:Flag of Tuvalu (1996–1997).svg|Η σημαία του Τουβαλού από τον Ιανουάριο του 1996 ως τις 11 Απριλίου του 1997.


## Πηγές

* Πληροφορίες για τη σημαία

Τουβαλου
Κατηγορία:Εθνικά σύμβολα του Τουβαλού
Εθνόσημο του Τουβαλού

Το **[[εθνόσημο]] του [[Τουβαλού]]** απεικονίζει ένα θυρεό με χρυσό φόντο, που είναι διακοσμημένο με ένα σχέδιο αποτελούμενο από οκτώ μύδια και οκτώ φύλλα μπανάνας, Το κυρίως μέρος του θυρεού απεικονίζει μια καλύβα κάτω από έναν γαλάζιο ουρανό πάνω σε πράσινο έδαφος. Από κάτω βρίσκονται όμορφα ζωγραφισμένα κύματα του ωκεανού, χρώματος γαλάζιου και χρυσού. Κάτω από το θυρεό βρίσκεται ένα πανό που φέρει στη γλώσσα του νησιού την επιγραφή *Tuvalu mo te Atua*, που σημαίνει «Τουβαλού για τους Πανίσχυρους» και αποτελεί επίσης τον τίτλο του εθνικού ύμνου της νησιωτικής χώρας.

## Ιστορικά εθνόσημα

Image:Flag of Tuvalu (1976–1978).svg|Η αποικιακή σημαία του Τουβαλού (1976-78), με το εθνόσημο επάνω
Image:Flag of Tuvalu (1996–1997).svg|Η σημαία της περιόδου 1995-1997 με ένα ελαφρώς διαφορετικό εθνόσημο
Image:Flag of Tuvalu (state).svg|Η σημερινή εθνική κρατική σημαία του Τουβαλού


## Εξωτερικοί σύνδεσμοι

* Επίσημη νομοθεσία για τα εθνικά σύμβολα στο Τουβαλού.

Τουβαλου
Κατηγορία:Εθνικά σύμβολα του Τουβαλού
Tuvalu mo te Atua

Το ***Tuvalu mo te Atua*** (*Τουβαλού για τους Πανίσχυρους*) είναι ο εθνικός ύμνος του Τουβαλού και υιοθετήθηκε το 1978. Τον ύμνο έγραψε και συνέθεσε ο Afaese Manoa.

## Στίχοι

## Εξωτερικοί σύνδεσμοι
* αρχείο MIDI 

Κατηγορία:Εθνικοί ύμνοι
Κατηγορία:Εθνικά σύμβολα του Τουβαλού